turjo4nis/wikipedia-bn-dump-20250701 huggingface dataset:
টিকেলের বাদামি ধনেশ

টিকেলের বাদামি ধনেশ (Anorrhinus tickelli), যারা মরিচা-গালওয়ালা ধনেশ নামেও পরিচিত হল ধনেশ প্রজাতির একটি উপজাতি। এদেরকে প্রধানত উত্তর-পূর্ব ভারতে দেখতে পাওয়া যায়। এছাড়াও মায়ানমার, এবং থাইল্যান্ডের পশ্চিম দিকে দেখতে পাওয়া যায়। অস্টেনের বাদামি ধনেশ এই উপজাতির মতনই কিন্তু কিছু কিছু ক্ষেত্রে এদের থেকে আলাদা।

এরা লম্বায় ৬০-৬৫ সেমি। এরা মাঝারি আকারের ধনেশ এবং এদের মাথার দিকের রঙ হয় ঘন বাদামি রঙের এবং নিচের দিকের রঙ হয় লালচে রঙের। পুরুষদের খড়খড়ে গাল এবং গলা হয়। পুরুষ এবং মহিলা উভয় তরুণরাই প্রাপ্তবয়স্ক পুরুষদের বৈশিষ্ট্য বহন করে।

এদের প্রধান বাসস্থান হল চিরসবুজ এবং ঘন জঙ্গল অঞ্চল যা প্রধানত সমতলভূমি থেকে ১৫০০ মিটার উঁচুতে।

এরা প্রধানত গ্রুপে প্রজনন করা পছন্দ করে।

স্যামুয়েল টিকেলের নাম অনুযায়ী এই উপজাতির নাম রাখা হয়েছে টিকেলের বাদামি ধনেশ।

গ্যালারি

তথ্যসূত্র

ধনেশ
দক্ষিণ এশিয়ার পাখি
ভারতের পাখি
থাইল্যান্ডের পাখি
মিয়ানমারের পাখি
১৮৫৫ এর প্রাণীসমূহ
১৮৫৫-এ বর্ণিত পাখি
অ্যাডওয়ার্ড ব্লাইদ কর্তৃক নামকরণকৃত ট্যাক্সা
মুজিব বাহিনী

মুজিব বাহিনী (বাংলাদেশ লিবারেশন ফোর্সেস নামেও পরিচিত) ১৯৭১ খ্রিস্টাব্দে বাংলাদেশের স্বাধীনতা যুদ্ধে অংশ গ্রহণকারী মুক্তিবাহিনীর একটি বিশেষ অংশ।

১৯৭১ খ্রিস্টাব্দের মে মাসের শেষের দিকে শেখ ফজলুল হক মনি, আবদুর রাজ্জাক, তোফায়েল আহমেদ ও সিরাজুল আলম খান - এই চার যুবনেতার উদ্যোগে এই বিশেষ বাহিনী প্রতিষ্ঠা করা হয়। এই বাহিনী অস্থায়ী মুজিব নগর সরকারের নিয়ন্ত্রণ বহির্ভুত ছিল। একই সঙ্গে এই বাহিনী স্বাধীনতা যুদ্ধে ভারতীয় মিত্রবাহিনীর সেনাপতি জেনারেল অরোরার নিয়ন্ত্রণের বাইরে ছিল। এই বাহিনীর প্রশিক্ষণ ও পরিচালনার দায়িত্বে ছিলেন জেনারেল সুজন সিং উবান, যিনি ভারতীয় স্পেশাল ফ্রন্টিয়ার ফোর্সের কমাণ্ডার (ইন্সপেক্টর জেনারেল)  ছিলেন। ভারতের ভূখণ্ডে একটি গোপন স্থানে এই বাহিনীর সদস্যদের প্রশিক্ষণ দেয়া হতো যার তত্ত্ববধায়ক ছিলেন ব্রিগেডিয়ার টি. এস ওবেরয়। কর্ণেল বি ডি কুশাল এই বাহিনীর প্রশাসনিক বিষয়াদি দেখাশোনা  করতেন। মেজর জেনারেল এস. এস. উবান ১৯৯৫ প্রকাশিত ফ্যান্টমস্‌ অব চিটাগাং গ্রন্থে লিখেছেন যে, এই মুজিববাহিনী মুক্তিযুদ্ধ কালে পার্বত্য চট্টগ্রাম এলাকায় স্পেশাল ফ্রন্টিয়ার ফোর্সের সহযোগী হিসাবে দায়িত্ব পালন করেছে। জনাব আব্দুল মালেক (লোহা মালেক), রাজনীতিবিদ, মুক্তিযুদ্ধের সংগঠক বাংলাদেশ লিবারেশন ফোর্স - বি এল এফ (বিলোনিয়া) প্রধান | দেশের দক্ষিণ অঞ্চলের মুক্তিযোদ্ধাদের সংগঠন ও ট্রেনিং এর জন্য তিনি অন্যতম ভূমিকা রাখেন। মুক্তিযুদ্ধের শেষে স্বাধীন বাংলাদেশে রক্ষীবাহিনী গঠিত হয়। এ সময় মুজিব বাহিনীর সদস্যদের নবগঠিত রক্ষীবাহিনীতে আত্মীকরণ করা হয়।

১৯৭১ সালে ভূমিকা 
যুদ্ধে মুজিব বাহিনির সঠিক সম্পৃক্ততা নিয়ে বিতর্ক রয়েছে। জাফরুল্লাহ চৌধুরী বলেন, "মুজিব বাহিনী মুক্তিযুদ্ধের জন্য যুদ্ধ করেননি। ২০১৪ সালে এ কে খন্দকারের বিরুদ্ধে ১৯৭১ঃ ভেতরে বাহিরে মুজিব বাহিনির বিরুদ্ধে গুন্ডামি ও লুটপাটের অভিযোগ আনার অভিযোগে মামলা করা হয়। চরমপত্রের কথিকা এম আর আখতার মুকুল তার লেখা আমি বিজয় দেখেছি বইয়ে উল্লেখ করেছেন দেশের পশ্চিম রণাঙ্গনে মুজিব বাহিনী বরং মুক্তিবাহিনীর বিরুদ্ধেও সংঘর্ষে লিপ্ত হয়েছিল।

আরো দেখুন
 বাংলাদেশের স্বাধীনতা যুদ্ধ
 মুক্তিবাহিনী

তথ্যসূত্র

বাংলাদেশের স্বাধীনতা যুদ্ধ
মুক্তিবাহিনী
শেখ মুজিবুর রহমানের স্মারক
ওয়ার্ডের কুচকুচি

ওয়ার্ডের কুচকুচি (Harpactes wardi) হল একপ্রকারের পাখি প্রজাতি যারা কুচকুচি পরিবারের অন্তর্ভুক্ত। এরা প্রধানত ভারতের উত্তর-পূর্ব দিকে বসবাস করে এবং ক্রমশ দক্ষিণ-পূর্ব এশিয়ার দিকে বিস্তার করে। এদেরকে প্রধানত ভারত, ভুটান, তিব্বত, মায়ানমার এবং ভিয়েতনাম প্রভৃতি দেশে দেখতে পাওয়া যায়। এরা প্রধানত নাতিশীতোষ্ণ বনাঞ্চল, প্রায় ক্রান্তীয় বা ক্রান্তীয় আর্দ্র নিম্নভূমি বনাঞ্চল ইত্যাদি জায়গায় বসবাস করে। এদের বাসস্থানের ক্ষতির জন্য এরা বিপন্নতার সম্মুখীন হয়।

এদের সাধারণ ও বৈজ্ঞানিক নাম দিয়েছিলেন ইংরেজ উদ্ভিদবিজ্ঞানী ও অনুসন্ধানকারী ফ্রান্সিস কিংডন ওয়ার্ড।

তথ্যসূত্র 

হারপেক্টাস
ভুটানের পাখি
ভারতের পাখি
উত্তর-পূর্ব ভারতের পাখি
১৯২৭-এ বর্ণিত পাখি
পুরীর পঞ্চতীর্থ

পঞ্চতীর্থ বলতে ভারতের পুরী শহরে অবস্থিত পাঁচটি জলাধারকে বোঝায়। হিন্দুরা বিশ্বাস করেন, পুরীতে তীর্থযাত্রা সম্পূর্ণ করতে হলে এই পাঁচটি জলাধারে স্নান করতে হয়। এই পাঁচটি জলাধার হল:
 ইন্দ্রদ্যুম্ন কুণ্ড: গুণ্ডিচা মন্দিরের কাছে অবস্থিত। মহাভারতে রাজা ইন্দ্রদ্যুম্নের অশ্বমেধ যজ্ঞ ও জগন্নাথ সংস্কৃতির চার প্রধান দেবতার আবির্ভাব বর্ণিত হয়েছে। এই মহাকাব্যে আছে, কীভাবে সহস্রাধিক গরুর ক্ষুরের চাপে পবিত্র ইন্দ্রদ্যুম্ন জলাধার নির্মিত হয়েছিল। রাজা ইন্দ্রদ্যুম্ন এই জলাধার ব্রাহ্মণদের দান করেছিলেন।
 রোহিণী কুণ্ড জগন্নাথ মন্দির চত্বরের মধ্যে বিমলা মন্দিরের কাছে অবস্থিত। এই কুণ্ডকে নারায়ণের বাসস্থান মনে করা হয়। এই জলাধারের কাছে অক্ষয়কল্প বট নামে একটি বটগাছকে পূজা করা হয়। পুরাণ মতে, ব্যাধ জড়শবর দুর্ঘটনাক্রমে কৃষ্ণকে হত্যা করেন এবং তাঁর সৎকার করেন। কৃষ্ণ জড়কে স্বপ্নে দেখা দিয়ে বলেন, তাঁর দেহাবশেষ একটি কাঠের টুকরোয় পরিণত হয়েছে। টুকরোটি সমুদ্র থেকে রোহিণী কুণ্ডে এসে উঠবে। জড়ের সাহায্যে ইন্দ্রদ্যুম্ন সেই টুকরোটি দেখতে পান। এই টুকরোতেই জগন্নাথের মূর্তি নির্মিত হয়।
 মার্কণ্ডেয় কুণ্ড হল পুরীর তীর্থ পরিক্রমার প্রথম স্থান। জলাধারটির আয়তন ৪ একর। এর পাশে মার্কণ্ডেয়েশ্বরের মন্দির আছে।
 শ্বেতগঙ্গা কুণ্ড নীলাচলের দক্ষিণে অবস্থিত। এই কুণ্ডের পাশে বিষ্ণুর মৎস্য অবতার ও রাজা শ্বেতের মন্দির আছে।
 স্বর্গোদ্বার অঞ্চলের সমুদ্রকে "মহোদধি" বলা হয়। এটি একটি স্নানক্ষেত্র।

অন্য একটি মতে পুরীর পঞ্চতীর্থ হল:
 বলরাম
 অক্ষয়বট
 মার্কণ্ডেয় কুণ্ড
 ইন্দ্রদ্যুম্ন কুণ্ড
 সমুদ্র

তথ্যসূত্র 

পুরী জেলা
জগমোহন (স্থাপত্য)

জগমোহন হল হিন্দু মন্দির স্থাপত্যের সভাকক্ষ। স্থাপত্যের এই বৈশিষ্ট্যটি মূলত ওড়িশায় দেখা যায়।

জগমোহন হল মন্দিরের প্রবেশদ্বার ও গর্ভগৃহের মাঝের অংশ। এটি মন্দিরের কেন্দ্রীয় অংশ। উত্তর ভারতের নাগর স্থাপত্যশৈলীর মন্দিরগুলিতে জগমোহন দেখা যায়। দক্ষিণ ভারতে সভাকক্ষকে বলে "মণ্ডপ"। মণ্ডপ আকারে অনেক বড়ো এবং স্তম্ভবিশিষ্ট হয়।

গর্ভগৃহের মতো জগমোহনও পরিকল্পিতভাবে বর্গাকার বা গোলাকার বেদীর উপর নির্মিত হয়। যদিও দেবীমন্দিরের জগমোহন আয়তাকার বা ত্রিভূজাকারেরও হয়। এই ধরনের একটি মন্দির হল ওড়িশার পুরীর কাছে চৌরসির কাছে বারাহী দেউল।

সাধারণত গর্ভগৃহে জানলা তৈরি করা হয় না। এই অংশটিতে আলোও কম ঢোকে। ভক্তের দৃষ্টি যাতে মন্দিরের দেবতায় নিবিষ্ট থাকে, সেই জন্য ইচ্ছাকৃতভাবেই এমন গর্ভগৃহ নির্মাণ করা হয়। অন্যদিকে জগমোহনে নানাদেবদেবীর মূর্তি, পৌরাণিক দৃশ্যাবলি ও অন্যান্য নকশা অঙ্কিত থাকে।

কোণার্ক সূর্যমন্দিরের জগমোহনটি সবচেয়ে বিখ্যাত। এই মন্দিরের প্রধান মন্দির (শিখর) অংশটি ভেঙে পড়ায় জগমোহনটিকেই প্রধান অংশ মনে হয়।

পাদটীকা

বহিঃসংযোগ 

 http://ganapati.perso.neuf.fr/anglais/aor/aor.html 
 http://books.google.fr/books?id=bGgf_LkeG2kC&pg=PA373&lpg=PA373&dq=%22jaga+mohan%22+architecture&source=bl&ots=BM9-mOocMo&sig=Epg-89vALONvCNAaPq-sha0qZNw&hl=fr&sa=X&ei=nEMgUL6THKeb0QX83IGwDA&ved=0CGQQ6AEwCQ#v=onepage&q=%22jaga%20mohan%22%20architecture&f=false

ভারতীয় স্থাপত্য
হিন্দু মন্দির স্থাপত্য
ভারতের স্থাপত্য
মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান

মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান () (১৩৮৮-১৪৬৯) তিব্বতের ঙ্গোর-এ-বাম-ছোস-ল্দান বৌদ্ধবিহারের দ্বিতীয় প্রধান বা ঙ্গোর-ছেন ছিলেন।

জন্ম ও শিক্ষা
মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৩৮৮ খ্রিষ্টাব্দে তিব্বতের মুস উপত্যকায় জন্মগ্রহণ করেন। তার পিতার নাম ছিল দ্কোন-ম্ছোগ-ব্জাং-পো () এবং মাতার নাম ছিল নাম-ম্খা'-স্ক্যোং ()। নয় বছর বয়সে তিনি দ্বাং-'ওদ-পা () নামক ভিক্ষুর নিকট দীক্ষালাভ করেন। পনেরো বছর বয়সে তিনি গ্লে-লুং-ম্খান-পো-কুন-স্মোন () এবং জুর-ছোস-পা-ব্যাং-ছুব-সেং-গে () নামক দুই পন্ডিতের নিকট বোধিসত্ত্বচর্যাবতার ও প্রজ্ঞাপারমিতা সম্বন্ধে শিক্ষালাভ করে। কুড়ি বছর বয়সে তিনি মুস-ছেন-নাম-ম্খা'-র্নাল-'ব্যোর () নামক বৌদ্ধ সাধকের নিকট হতে ছেদ সাধনা সম্বন্ধে শিক্ষালাভ করেন। আঠাশ বছর বয়সে তিনি মুগুলুং গুহায় ঝোন-নু-র্গ্যাল-ম্ছোগ () নামক ভিক্ষুর নিকত যুক্তিবিদ্যা সম্বন্ধে অধ্যয়ন করেন। এছাড়াও তার উল্লেখযোগ্য শিক্ষক ছিলেন কুন-দ্গা'-ব্জাং-পো, রোং-স্তোন-শেস-ব্যা-কুন-রিগ, গ্যাগ-স্তোন-সাংস-র্গ্যাল-দ্পাল প্রমুখ।

পরবর্তী জীবন
মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ১৪৩৭ খ্রিষ্টাব্দে গ্লিং-দ্গা'-ব্দে-বা-ছেন () বৌদ্ধবিহার এবং ১৪৫৯ খ্রিষ্টাব্দে মুস-সু-য়া-মা () বৌদ্ধবিহার প্রতিষ্ঠা করেন। তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। ১৪৫৬ খ্রিষ্টাব্দে তিনি ঐ বিহারের দ্বিতীয় প্রধানের পদে অধিষ্ঠিত হন। এই সময়কালেই মার্গফল তত্ত্বকে স্লোব-ব্শাদ ) এবং ত্শোগ-ব্শাদ ) এই দুই ভাগে ভাগ করে ফেলা হয়। তিনি দ্পাল-ল্দান-ত্শুল-খ্রিম্স () নামক সা-স্ক্যা ধর্মসম্প্রদায়ের পন্ডিতের একটি জীবনী রচনা করেন। তার উল্লেখযোগ্য শিষ্য ছিলেন ব্দাগ-ছেন-ব্লো-গ্রোস-র্গ্যাল-ম্ত্শান নামক একবিংশ সা-স্ক্যা-খ্রি-'দ্জিন, কুন-দ্গা'-দ্বাং-ফ্যুগ নামক চতুর্থ ঙ্গোর-ছেন, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, মুস-ছেন-সাংস-র্গ্যাস-রিন-ছেন নামক অষ্টম ঙ্গোর-ছেন এবং গ্লো-বো-ম্খান-ছেন-ব্সোদ-নাম্স-ল্হুন-গ্রুব।

তথ্যসূত্র 

১৩৮৮-এ জন্ম
১৪৬৯-এ মৃত্যু
ঙ্গোরছেন
অসম সাহিত্য সভা

অসম সাহিত্য সভা ১৯১৭ খ্রিষ্টাব্দে অসমীয়া ভাষা ও সংস্কৃতির বিকাশ আর প্রসারের উদ্দেশ্যে প্রতিষ্ঠিত হয়।। বর্তমানে অসম ও অসমের বাইরে এই সংগঠনের হাজারেরও অধিক শাখা আছে। সংগঠনটির প্রধান কার্যালয় যোরহাট শহরের চন্দ্ৰকান্ত সন্দিকৈ ভবনে অবস্থিত।

ইতিহাস 
উনিশ শতকের শেষের দিকে কলকাতা শহরে পাঠরত কয়েকজন অসমীয়া ছাত্র অসমীয়া সাহিত্যকে বিশ্বের দরবারে প্রতিষ্ঠা করার উদ্দেশ্যে ১৮৮৮ খ্রিষ্টাব্দের ২৫ আগস্ট "অসমীয়া ভাষা উন্নতি সাধিনী সভা" প্রতিষ্ঠা করেন। এই সংগঠনের সঙ্গে জড়িত ব্যক্তিসমূহ ছিলেন লক্ষ্মীনাথ বেজবরুয়া, হেমচন্দ্ৰ গোস্বামী, বেণুধর রাজখোয়া, ডালিমচন্দ্ৰ বরা, তীৰ্থনাথ শৰ্মা, কমলচন্দ্ৰ শৰ্মা ইত্যাদি। ১৯১৭ খিষ্টাব্দে এই উদ্যোগের ফলশ্রুতি হিসেবে অসম সাহিত্য সভা প্রতিষ্ঠিত হয়। ১৯১৭ খ্রিষ্টাব্দে ডিসেম্বর মাসে শিবসাগর জেলায় অসম সাহিত্য সভার প্রথম অধিবেশন অনুষ্ঠিত হয় এবং এর সভাপতিত্ব করেন পদ্মনাথ গোহাঞিবরুয়া। শরৎচন্দ্ৰ গোস্বামী অসম সাহিত্য সভার প্রতিষ্ঠাতা সম্পাদক ছিলেন।।

উদ্দেশ্য 
অসমীয়া ভাষা, সাহিত্য ও সংস্কৃতির সর্বাঙ্গীণ উন্নতির লক্ষ্য নিয়ে তৈরী অসম সাহিত্য সভার সংবিধানে এই সংগঠনের মূল উদ্দেশ্যগুলি হলোঃ
 অভিধান, ব্যাকরণ এবং অন্যান্য গ্রন্থের সংকলন এবং প্রকাশ করা;
 প্রাচীন সাহিত্য এবং লোক-সাহিত্যর অনুসন্ধান, সংগ্রহ, গবেষণা এবং প্রকাশ করা;
 অসমীয়া সাহিত্যে যে যে বিষয়ের পুথির অভাব, তা অভাব দুর করা;
 গ্রন্থকারকদের পুরস্কার এবং সামর্থহীন সাহিত্যিকদের সাহায্য প্রদান করা;
 সঙ্গীত, চিত্রবিদ্যা এবং ভাস্কর্য্য বিদ্যার উন্নতিসূচক কাজ করা;
 সভার মুখপাত্র এবং প্রচারপত্র প্রকাশ করা;
 ভাষা এবং সাহিত্যর প্রচার-পত্রাদি প্রকাশ করা;
 ভাষা-সাহিত্য-সংস্কৃতির গবেষণা কেন্দ্র স্থাপন করা;
 সাহিত্য এবং সংস্কৃতি সম্পর্কীয় বিনিময় কার্যকরী করা;
 অসমীয়া ভাষা, সাহিত্য এবং সংস্কৃতির উন্নয়ন এবং বিকাশর ক্ষেত্র থেকে অন্তরায় দূর করা;
 অসমীয়া ভাষা-সাহিত্যর উন্নতির অর্থে কাজ করা।

সভাপতিদের তালিকা

পত্রিকা 

১৯২৬ খ্রিষ্টাব্দের পর থেকে অসম সাহিত্য সভা অসম সাহিত্য সভা পত্রিকা নামে অসমীয়া ভাষা সাহিত্যর গবেষণাধর্মী, বিশ্লেষণাত্মক প্রবন্ধের ত্রৈমাসিক পত্রিকা প্রকাশ করে আসছে। দ্বিতীয় মহাযুদ্ধের সময় পত্রিকাটির প্রকাশ বন্ধ হলেও ১৯৫৪ খ্রিষ্টাব্দের পর থেকে নিয়মিতভাবে প্রকাশ হয়ে আসছে।

প্রতীক 
অসম সাহিত্য সভার বর্তমান প্রতীকটি ১৯৬০ খ্রিষ্টাব্দের ২৮ অক্টোবরে গ্রহণ করা হয়। এই প্রতীক যুগল দাস নামক এক শিল্পী অঙ্কন করেছিলেন।

সাহিত্য সভার আনুষ্ঠানিক সঙ্গীত 

এই গীতের স্বরলিপি যোরহাটর শ্ৰীইন্দ্ৰেশ্বর শৰ্মার ও গীতিকার মিত্ৰদেব মহন্ত অধিকার।
চির চেনেহী মোর ভাষা জননী ।
ধন্যে পুণ্যে হৃত পাবনী, আই ॥
প্ৰকৃতি পরশ রসে অমল কমল
চঞ্চল হৃদি জলে ঢালে পরিমল
কোমল চম্পার কলি
ঢৌবে ঢৌবে ঢৌবে তুলি
রিণিকি রিণিকি কোনে তোলে রাগিণী ॥
সংসার গুরুভারে অবশ পরাণ
হিয়াত বিলীন হয় হিয়াভরা গান
কার নিচুকনি শুনা
শুনি বানী ব্যথা পমা
চকুতে চকুর নীরে লয় জিরণি ॥
জীবনে মরণে রণে লহরী সুধার
রসনা শিতানে বহি সিঁচা শতধার
হে’ মোর মধুরননা
মাগিছোঁ মাধুৰী কণা
দিয়া দিয়া দিয়া আই মধু ভাষিণী ॥

তথ্যসূত্র 

 
অসমীয়া সাহিত্য
১৯১৭-এ ভারতে প্রতিষ্ঠিত
আসামের সংস্কৃতি
আসাম ভিত্তিক সংগঠন
ভারতের বই প্রকাশনা কোম্পানি
অসমীয়া ভাষা
ভাষা নিয়ন্ত্রক সংস্থা
মনিকা আলী

মনিকা আলী (জন্ম: ২০ অক্টোবর ১৯৬৭) হলেন একজন বাংলাদেশী বংশোদ্ভূত ব্রিটিশ লেখক ও ঔপন্যাসিক। ২০০৩ সালে তিনি তার অপ্রকাশিত পাণ্ডুলিপির উপর ভিত্তি করে গ্রান্টা পত্রিকা কর্তৃক "বেস্ট অব ইয়ং ব্রিটিশ নভেলিস্ট" নির্বাচিত হয়েছিলেন। তার প্রথম প্রকাশিত উপন্যাস, ব্রিক লেন ঐ বছরই প্রকাশিত হয়েছিল। উপন্যাসটি "ম্যান বুকার পুরস্কার" এর জন্য মনোনীত হয়েছিল। এটি একই নাম নিয়ে ২০০৭ সালে একটি চলচ্চিত্র নির্মাণ করা হয়েছিল।

এছাড়াও তিনি ৩টি উপন্যাস প্রকাশ করেছেন।

প্রাথমিক জীবন ও শিক্ষা 
মনিকা একজন বাংলাদেশী পিতা এবং ইংরেজ মায়ের ঘরে ১৯৬৭ সালে ঢাকা, পূর্ব পাকিস্তান (বর্তমানে বাংলাদেশ) জন্মগ্রহণ করেন। যখন তার বয়স মাত্র ৩ বছর ছিল, তার পরিবার ইংল্যান্ড এর বল্টনে চলে আসেন। তার পিতার আদি বাড়ী হচ্ছে ময়মনসিংহের জেলায়। তিনি প্রাথমিকভাবে বোল্টন স্কুলে ভর্তি হন এবং তারপর অক্সফোর্ডের ওয়াডহাম কলেজে দর্শন, রাজনীতি এবং অর্থনীতি বিষয়ে পড়াশোনা করেন।

ব্যক্তিগত জীবন
আলী তার স্বামী সাইমন টরেন্স (একজন ব্যবস্থাপনা পরামর্শক) এর সঙ্গে দক্ষিণ লন্ডনে বসবাস করছেন। তাদের দুটি সন্তান, যথা- ফেলিক্স নামের একটি ছেলে (১৯৯৯ সালে জন্ম) এবং সুমি নামে মেয়ে (২০০১ সালে জন্ম) রয়েছে।

বইসমূহ
 ব্রিক লেন - (২০০৩)
 এনেন্টেজো ব্লু - (২০০৬)
 ইন দ্যা কিচেন - (২০০৯)
 আনটোল্ড স্টোরী - (২০১১)

তথ্যসূত্র

আরও পড়ুন 
 Bentley, Nick. "Monica Ali, Brick Lane". In Contemporary British Fiction (Edinburgh: Edinburgh University Press, 2008), 83-93. .

বহিঃসংযোগ 
Official Website

Brick Lane’s reluctant queen of outrage . Sunday Times. 18 Nov 2007
Biography from the international literature festival berlin 
Interview with Monica Ali at Minnesota Public Radio 

মিডলসেক্স বিশ্ববিদ্যালয়ের প্রাক্তন শিক্ষার্থী
ওয়াডহাম কলেজ, অক্সফোর্ডের প্রাক্তন শিক্ষার্থী
১৯৬৭-এ জন্ম
বোল্টনের ব্যক্তি
ঢাকার ব্যক্তি
লন্ডনের লেখক
ব্রিটিশ বুক অ্যাওয়ার্ড বিজয়ী
২১শ শতাব্দীর ব্রিটিশ লেখিকা
ব্রিটিশ এশীয় লেখক
ব্রিটিশ নারী ঔপন্যাসিক
বাংলাদেশী লেখিকা
বাংলাদেশী বংশোদ্ভূত ব্রিটিশ মানুষ
জীবিত ব্যক্তি
ইংল্যান্ডে বাংলাদেশী অভিবাসী
ব্রিটিশ বাংলাদেশী
বাংলাদেশী লেখক
২১শ শতাব্দীর ব্রিটিশ ঔপন্যাসিক
অসম সাহিত্য সভার সভাপতিদের তালিকা

১৯১৭ খ্রিষ্টাব্দে প্রতিষ্ঠিত অসম সাহিত্য সভা নামক সংগঠনের সভাপতিদের তালিকা নিম্নে প্রদত্ত হলঃ

তথ্যসূত্র 

অসম সাহিত্য সভা
অসম সাহিত্য সভার সভাপতি
চির চেনেহী মোর ভাষা জননী

"চির চেনেহী মোর ভাষা জননী" অসম সাহিত্য সভার আনুষ্ঠানিক সংগীত। এই গানের রচয়িতা হলেন সাহিত্য অকাদেমি পুরস্কার বিজয়ী অসমীয়া সাহিত্যিক সাহিত্যাচাৰ্য মিত্ৰদেব মহন্ত। যোরহাট শহরের ইন্দ্ৰেশ্বর শৰ্মা এই গীতের স্বরলিপি সৃষ্টি করেন। অসম সাহিত্য সভার অধিবেশনের সকল অনুষ্ঠানের শুরুতে এই সংগীত টি পরিবেশন করা হয়।।

সম্পূৰ্ণ কবিতা
চির চেনেহী মোর ভাষা জননী।
ধন্যে পুণ্যে হৃত-পাবনী, আই।।

প্ৰকৃতি পরশ-রসে অমল কমল
চঞ্চল হৃদি জলে ঢালে পরিমল
	কোমল চম্পার কলি 
	ঢৌবে ঢৌবে ঢৌবে তুলি
রিণিকি রিণিকি কোনে তোলে রাগিণী।।

সংসার গুরুভারে অবশ পরাণ
হিয়াত বিলীন হয় হিয়াভরা গান
	কার নিচুকনি শুনা 
	শুনি বাণী ব্যথা পমা
চকুতে চকুর নীরে লয় জিরণি।।

জীবনে মরণে রণে লহরী সুধার
বসনা শিতানে বহি সিঁচা শতধার
	হে মোর মধুরাননা মাগিছোঁ মাধুরী কণা,
দিয়া দিয়া দিয়া আই মধুর-ভাষিণী।।

তথ্যসূত্র

বহিঃসংযোগ
 

আসামের সঙ্গীত
অসম সাহিত্য সভা
রোম মসজিদ

মস্ক অফ রোম বা মস্চেয়া ডি রোমা হল ইতালি ও ইউরোপের বৃহত্তম মসজিদ যেটি আফগানিস্তানের রাজপুত্র মুহাম্মদ হাসান ও তার স্ত্রী রাজিয়া বেগম এর উদ্যোগে এবং পাশাপাশি সৌদি আরবের যুবরাজ ফয়সাল এর সহ-অর্থায়নে নির্মিত হয়| এটির আয়তন ৩০০০ বর্গমিটার (৩২০,০০০ বর্গফুট) এবং এর ভেতর একত্রে ১২০০০ মুসল্লী নামাজ পড়তে পারে|

নির্মাণ
১৯৭৪ সালে মসজিদটির প্রকল্প হাতে নেয় ইতালির নগর পরিষদ(ইতালীয় সিটি কাউন্সিল) মসজিদটির জন্য জমি প্রদান করে| এর কাজ শুরু হয় ১৯৮৪ সালে যেটি উদ্ভোধন করেন তৎকালীন ইতালীয় প্রধানমন্ত্রী স্যান্ড্রো পার্টিনি এবং দশ বছর পর ১৯৯৪ সালে এর নির্মাণকাজ শেষ হয়| মসজিদটির প্রকল্পের নকশা ও পরিচালনা করেছিলেন ভিট্টোরিও গিগলিওটি স্যামি মোসাভি এবং প্রখ্যাত ইতালীয় স্থপতি ও শিক্ষাবিদ পাওলো পর্তুগিজি, যিনি পরবর্তীতে স্র্যাটবার্গ মসজিদেরও নকশা করেন| 
মসজিদটি যৌথভাবে নির্বাসিত যুবরাজ মুহাম্মদ আফগানিস্তানের হাসান ও তার স্ত্রী কর্তৃক প্রতিষ্ঠিত হয়েছিল। ১৯৯৫ সালের ১লা জুলাই মসজিদটি আনুষ্ঠানিকভাবে উদ্বোধন করা হয়|

তথ্যসূত্র

 Coppa Alessandra, La moschea di Roma di Paolo Portoghesi, Federico Motta Editore, 2003.

বহিঃসংযোগ 
 রোম মসজিদ

ইতালির মসজিদ
গম্বুজসহ মসজিদ
'জাম-দ্ব্যাংস-শেস-রাব-র্গ্যা-ম্ত্শো

'জাম-দ্ব্যাংস-শেস-রাব-র্গ্যা-ম্ত্শো () (১৩৯৬-১৪৭৪) তিব্বতের ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান বা ঙ্গোর-ছেন ছিলেন।

জন্ম ও শিক্ষা 
'জাম-দ্ব্যাংস-শেস-রাব-র্গ্যা-ম্ত্শো ১৩৯৬ খ্রিষ্টাব্দে মধ্য তিব্বতের ছু-মিগ-গি-ব্যা-'দাব-ফ্যুগ () নামক স্থানে 'গার () নামক পরিবারগোষ্ঠীতে জন্মগ্রহণ করেন। তার পিতার নাম ছিল র্গ্যাল-মতশান-দার () এবং মাতার নাম ছিল লহুন-গ্রুব-র্গ্যাল-মো ()। জন্মের পর তার নাম রাখা হয় ব্সোদ-নাম্স-'ফেল ()। চৌদ্দ বছর ও কুড়ি বছর বয়সে তিনি গ্রুব-পা-শেস-রাব () নামক স্নার-থাং () বৌদ্ধবিহারের প্রধানের নিকট যথাক্তমে শিক্ষার্থীর শপথ ও ভিক্ষুর শপথ গ্রহণ করেন। তার উল্লেখযোগ্য শিক্ষক ছিলেন কুন-দ্গা'-ব্জাং-পো নামক প্রথম ঙ্গোর-ছেন, গ্যাগ-স্তোন-সাংস-র্গ্যাল-দ্পাল, ছোস-র্জে-ব্সোদ-নাম্স-ব্লো-গ্রোস (), ছোস-র্জে-দ্পোন-স্তোন-থুব-পা (), গ্রাগ্স-পা-দোন-গ্রুব (), গ্রাগ্স-পা-ব্লো-গ্রোস () প্রভৃতি।

পরবর্তী জীবন 
তিনি কুন-দ্গা'-ব্জাং-পোকে ১৪৩০ খ্রিষ্টাব্দে ঙ্গোর-এ-বাম-ছোস-ল্দান বৌদ্ধবিহার প্রতিষ্ঠায় সহায়তা করেন। কুন-দ্গা'-ব্জাং-পোর নির্দেশে তিনি মুস্তাং অঞ্চলের থুব-ব্স্তান-দার-র্গ্যাস-গ্লিং () বৌদ্ধবিহারে এগারো বছর শিক্ষকতা করেন। ১৪৬২ খ্রিষ্টাব্দে তিনি ঙ্গোর-এ-বাম-ছোস-ল্দান বৌদ্ধবিহারের তৃতীয় প্রধান হিসেবে নির্বাচিত হন। তিনি কুন-দ্গা'-র্গ্যাল-ম্ত্শান-দ্পাল-ব্জাং-পো নামক ষষ্ঠ সা-স্ক্যা-খ্রি-'দ্জিন রচিত ৎশাদ-মা-রিগ্স-পা'ই-গ্তের () গ্রন্থের ওপর টীকাভাষ্য রচনা করেন। তার উল্লেখযোগ্য শিষ্য ছিলেন দ্পাল-ল্দান-র্দো-র্জে () নামক পঞ্চম ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন এবং ব্সোদ-নাম্স-দ্বাং-ফ্যুগ () নামক থুব-ব্স্তান-দার-র্গ্যাস-গ্লিং () বৌদ্ধবিহারের প্রধান।

তথ্যসূত্র 

১৩৯৬-এ জন্ম
১৪৭৪-এ মৃত্যু
ঙ্গোরছেন
কুন-দ্গা'-দ্বাং-ফ্যুগ (ঙ্গোরছেন)

কুন-দ্গা'-দ্বাং-ফ্যুগ () (১৪২৪-১৪৭৮) তিব্বতের ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান বা ঙ্গোর-ছেন ছিলেন।

সংক্ষিপ্ত জীবনী
কুন-দ্গা'-দ্বাং-ফ্যুগ ১৪২৪ খ্রিষ্টাব্দে তিব্বতে জন্মগ্রহণ করেন। তার মাতার নাম ছিল দ্পাল-ল্দান-ব্জাং-মো ()। দ্পোন-ত্শাং-গ্রুব-পা-য়োন-তান () এবং দ্রুং-ছে-ব্দে-লেগ্সের () মধ্যে কে তার পিতা, সেই নিয়ে দ্বিমত রয়েছে। বারো বছর বয়সে তিনি ব্রাগ-শার বৌদ্ধবিহারে কুন-দ্গা'-ব্জাং-পো নামক প্রথম ঙ্গোর-ছেন এবং ব্যাং-ফুগ-পা-কুন-দ্গা'-লেগ্স-পা () নামক পণ্ডিতের নিকট শিক্ষার্থীর শপথ গ্রহণ করেন। ব্যাং-ফুগ-পা-কুন-দ্গা'-লেগ্স-পা তাকে হেবজ্র তন্ত্র ও মার্গফল সম্বন্ধে শিক্ষাদান করেন। সাতাশ বছর বয়সে মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান নামক দ্বিতীয় ঙ্গোর-ছেন, খা-ছার-বা-ব্সোদ-নাম্স-র্গ্যা-ম্ত্শান () এবং নাম-ম্খা'-দ্পাল-ব্জাং () নামক পণ্ডিতদের নিকট ভিক্ষুর শপথ গ্রহণ করেন। মুস-ছেন-সেম্স-দ্পা'-ছেন-পো-দ্কোন-ম্ছোগ-র্গ্যাল-ম্ত্শান ছাড়া তার উল্লেখযোগ্য শিক্ষক ছিলেন 'জাম-দ্ব্যাংস-শের-র্গ্যাল () এবং য়োন-তান-'ওদ-জের () নামক পণ্ডিত। ১৪৬৫ খ্রিষ্টাব্দে কুন-দ্গা'-দ্বাং-ফ্যুগকে ঙ্গোর-এ-বাম-ছোস-ল্দান বৌদ্ধবিহারের চতুর্থ প্রধান হিসেবে নির্বাচিত করা হয়। তার উল্লেখযোগ্য শিষ্য ছিলেন গ্লো-বো-ম্খান-ছেন-ব্সোদ-নাম্স-ল্হুন-গ্রুব, গো-রাম্স-পা-ব্সোদ-নাম্স-সেং-গে নামক ষষ্ঠ ঙ্গোর-ছেন, দ্কোন-ম্ছোগ-'ফেল-বা () নামক সপ্তম ঙ্গোর-ছেন প্রভৃতি।

তথ্যসূত্র

আরো পড়ুন
Stearns, Cyrus. 2001. Luminous Lives: The Story of the Early Masters of the Lamdre Tradition in Tibet. Somerville, MA: Wisdom.
 Van der Kuijp, Leonard. 1993. “Apropos of Some Recently Recovered Texts Belonging to the Lam 'bras Teachings of the Sa skya pa and Ko brag pa” In JIABS. p. 195.

১৪২৪-এ জন্ম
১৪৭৮-এ মৃত্যু
ঙ্গোরছেন
২০০৮ গ্রীষ্মকালীন অলিম্পিকে মল্লক্রীড়া – পুরুষদের পোল ভল্ট

২০০৮ অলিম্পিক গেমসে পুরুষদের পোল ভল্ট প্রতিযোগিতা আগস্টের ২০ থেকে ২২ তারিখের মধ্যে অনুষ্ঠিত হয় বেইজিং ন্যাশনাল স্টেডিয়ামে।

যোগ্যতানির্ণায়ক মাপকাঠি ছিল (A মান) এবং  (B মান)।

রেকর্ড
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে সব বিশ্ব ও অলিম্পিক রেকর্ড গড়া হয়, সে গুলি নিচে দেওয়া হল।

ফলাফল

যোগ্যতানির্ণায়ক পর্ব
ন্যূনতম যোগ্যতার মাপকাঠি: ন্যূনতম ৫.৭৫ মিটার (Q) বা সেরা ১২জন (q) ফাইনালে যাবে।

NM - কোনো স্থান মেলে নি (No Mark)

ফাইনাল

২২শে আগস্ট ফাইনাল অনুষ্ঠিত হয়।

 WR - বিশ্ব রেকর্ড (World Record) / =SB - মরশুম সেরার সমান (Equal Season Best) / PB - ব্যক্তিগত সেরা (Personal Best) / SB - মরশুম সেরা (Season Best) / NR = জাতীয় রেকর্ড (National Record)

তথ্যসূত্র
ক্রীড়া-তথ্যসূত্র

২০০৮ গ্রীষ্মকালীন অলিম্পিকে মল্লক্রীড়া
অলিম্পিকে পোল ভল্ট
ময়ূরতুল্য কেটস্যাল

ময়ূরতুল্য কেটস্যাল (Pharomachrus pavoninus) হল একধরনের পাখি যারা প্রধানত কেটস্যাল প্রজাতির অন্তর্ভুক্ত। এদেরকে প্রধানত আমাজন অববাহিকায় দেখতে পাওয়া যায়। ব্রাজিল, কলম্বিয়া, ইকুয়েডর, পেরু এবং উত্তর বলিভিয়া এবং ভেনেজুয়েলার কিছু কিছু অঞ্চলে এদের দেখতে পাওয়া যায়।

এদের প্রধান বসবাস হল ক্রান্তীয় এবং উপক্রান্তীয় বনভূমি।

তথ্যসূত্র

বহিঃসংযোগ
Pavonine Quetzal videos on the Internet Bird Collection
Pavonine Quetzal photo gallery VIREO
Photo-High Res; Article  tropicalbirding

ফ্যারোমাচরাস
আমাজন অববাহিকার পাখি
ব্রাজিলের পাখি
ভেনেজুয়েলার পাখি
কলম্বিয়ার পাখি
ইকুয়েডরের পাখি
পেরুর পাখি
বলিভিয়ার পাখি
১৮২৪ এর প্রাণীসমূহ
১৮২৪-এ বর্ণিত পাখি
বোড়োর জন্য সাহিত্য অকাদেমি পুরস্কার বিজয়ীদের তালিকা

বোড়ো ভাষায় সাহিত্য অকাদেমি পুরস্কার প্রাপকদের তালিকা নিচে দেওয়া হল।

পুরস্কার প্রাপকদের তালিকা

তথ্যসূত্ৰ

ভারতীয় সাহিত্য পুরস্কার
ভারতীয় সাহিত্য
সাহিত্য অকাদেমী
সাহিত্য পুরস্কার
বোড়ো সাহিত্য
উত্তুরে লালঠুঁটি ধনেশ

উত্তুরে লালঠুঁটি ধনেশ (Tockus erythrorhynchus) হল ধনেশ প্রজাতির একরকমের পাখি। এদেরকে প্রধানত দক্ষিণ মৌরিতানিয়া, সোমালিয়া, উত্তর-পূর্ব তানজানিয়াতে দেখতে পাওয়া যায়।

তথ্যসূত্র

আরো পড়ুন 
 Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
 Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.

টকাস
টোকাস
সাহারা-নিম্ন আফ্রিকার পাখি
১৮২৩-এ বর্ণিত পাখি
ডামারা লালঠুঁটি ধনেশ

ডামারা লালঠুঁটি ধনেশ (Tockus damarensis) হল ধনেশ প্রজাতির একরকমের পাখি। এদেরকে দক্ষিণ-পশ্চিম অ্যাঙ্গোলা, উত্তর নামিবিয়া, পশ্চিম বতসোয়ানা প্রভৃতি জায়গায় দেখা যায়।

তথ্যসূত্র

গ্রন্থপঞ্জি 
Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.

ধনেশ
আফ্রিকার পাখি
টকাস
১৮৮৮ এর প্রাণীসমূহ

টোকাস
দক্ষিণী লালঠুঁটি ধনেশ

দক্ষিণী লালঠুঁটি ধনেশ (Tockus rufirostris) হল ধনেশ প্রজাতির একটা পাখি। এদেরকে মালাউই, জাম্বিয়া, দক্ষিণ অ্যাঙ্গোলা এবং ট্রান্সভাল প্রভৃতি এলাকায় দেখতে পাওয়া যায়।

তথ্যসূত্র

আরো পড়ুন
Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.

টকাস
ধনেশ
১৮৮৮ এর প্রাণীসমূহ

টোকাস
তানজানিয়ান লালঠুঁটি ধনেশ

তানজানীয় লালঠুঁটি ধনেশ (Tockus ruahae) হল লাল ঠোঁটওয়ালা ধনেশ প্রজাতির পাখি। এদের প্রধান বাসস্থান হল মধ্য তানজানিয়া। পূর্বে এদের উত্তরাঞ্চালীয় লালঠুঁটি ধনেশের সগোত্র বিবেচনা করা হতো।

তথ্যসূত্র

বহিঃসংযোগ 
 পাখির ডাক

আরো পড়ুন
Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.

ধনেশ
তানজানিয়ার পাখি
টকাস
২০০২ এর প্রাণীসমূহ
টোকাস
২০০২-এ বর্ণিত পাখি
পশ্চিমা লালঠুঁটি ধনেশ

পশ্চিমা লালঠুঁটি ধনেশ (Tockus kempi) হল ধনেশ প্রজাতির একধরনের পাখি। এদেরকে প্রধানত সেনেগাল, দক্ষিণ গাম্বিয়া এবং দক্ষিণ মৌরিতানিয়া প্রভৃতি দেশে দেখতে পাওয়া যায়। এছাড়াও পশ্চিম মালিতেও এদের দেখতে পাওয়া যায়।

তথ্যসূত্র

আরো পড়ুন
Kemp, A.C. and W. Delport. 2002. Comments on the status of subspecies in the red-billed hornbill (Tockus erythrorhynchus) complex (Aves: Bucerotidae), with the description of a new taxon endemic to Tanzania. Annals of the Transvaal Museum 39: 1–8.
Delport, W., A.C. Kemp, and J.W.H. Ferguson. 2004. Structure of an African Red-billed Hornbill (Tockus erythrorhynchus rufirostris and T. e. damarensis) hybrid zone as revealed by morphology, behavior, and breeding biology. Auk 121: 565-586.

ধনেশ
আফ্রিকার পাখি
টকাস
২০০০ সালের প্রাণীসমূহ

টোকাস
ধবল উরুত ধনেশ

ধবল উরুত ধনেশ (Bycanistes albotibialis) হল একধরনের ধনেশ প্রজাতির পাখি। এদের প্রধানত পাওয়া যায় অ্যাঙ্গোলা, বেনিন, ক্যামেরুন, মধ্য আফ্রিকান প্রজাতন্ত্র, কঙ্গো প্রজাতন্ত্র, গণতান্ত্রিক কঙ্গো প্রজাতন্ত্র, বিষুবীয় গিনি, গাবন, নাইজেরিয়া, সুদান, এবং উগান্ডা। এদেরকে মাঝে মাঝে বাদামি গালওয়ালা ধনেশের সাথে তুলনা করা হয়।

তথ্যসূত্র

বাইকানিস্টেস
১৮৭৭ এর প্রাণীসমূহ
ক্যামেরুনের পাখি
১৮৭৭-এ বর্ণিত পাখি